gl gl gl gl fr gl gl fr gl gl en gl gl gl gl gl gl gl fi gl gl pt gl en gl es sv ca es pt br fr gl pt gl lt gl ca en eu en it gl gl gl it en gl gl gl gl gl gl es gl gl gl gl gl gl gl en en sv fr de de gl gl gl gl gl gl gl es gl pt gl gl gl gl gl gl gl gl pt gl pt en ca gl gl pt
Vieiros: Galiza Hoxe - "Ninguneo" ao sector público mentres se entregan servizos á empresa privada
Sábado, 24 de setembro de 2022
Delegados sindicais concéntranse diante do despacho da conselleira de Traballo un mes despois de terlle solicitado unha reunión para debater diversos conflitos.
Beatriz Mato, conselleira de Traballo e Benestar
A saída á luz do anteproxecto da Lei de Organización e Funcionamento da Administración Xeral e o Sector Público de Galicia (LOFAXGA) marcou o punto álxido nas últimas semanas do conflito creado pola estratexia do actual Goberno ao respecto dos servizos públicos. Unha estratexia que, para a CIG-Autonómica, ten que ver coa "plasmación no papel do ideario político do PP".
"Fomenta un sistema perverso en que a administración vai quedar reducida á súa mínima expresión rodeada dun cinto de entidades sen control que van ir penetrando pouco a pouco", indicaban. Unha tendencia que xa ten en datas recentes diversos exemplos prácticos, entre outros, a porta aberta á empresa privada nos centros públicos que na actualidade prestan servizo de residencia para a terceira idade.
Reclamando, "sen éxito", explicacións da Xunta
Neste escenario, a CIG solicitou xa o pasado 17 de xuño unha reunión coa conselleira de Traballo e Benestar, Beatriz Mato, para que explique as súas pretensións e en que se basea para privatizar uns servizos "que son esenciais para a atención aos maiores e que supoñen unha garantía de prestacións de calidade e atención aos usuarios".
A actitude da Xunta diante desta reclamación é, láiase a CIG-Autonómica, de "total desprezo e ninguneo". Repróchanlle á consellaría que faga declaracións á prensa e na web da Xunta respecto dos plans da axencia de benestar mentres lle dá as costas aos propios traballadores. "Esixímoslle á Xunta a paralización deste proxecto de privatizacións das residencias de maiores e unha maior dotación de prazas para asistidos e a defensa dos servizos públicos tal e como é obriga da máxima responsábel deste departamento", subliñan.
Por este motivo, desde as 11horas deste luns, un grupo de delegadas e delegados da CIG estarán concentrados diante do despacho da conselleira. "Até que nos reciba", advirten, para dar explicacións sobre esta privatización de servizos.
É preciso que te rexistres para poder participar en Vieiros. Desde a páxina de entrada podes crear o teu Vieiros.
Se xa tes o teu nome en Vieiros, podes acceder dende aquí:
A RAG presenta un recurso contra o decretazo Edición xeral
No 25 de xullo, "que a fogueira do esprito siga quentando as vosas vidas" Edición xeral
Os recortes da Xunta en materia de prevención de incendios poñen en perigo os montes Edición xeral
Opinión, Columnas, Galerías, Últimas, Escáneres, Anteriores, FAQ, Buscador
Máis Alá, Fwwwrando, Galego.org, GZ-Deportiva, Canal Verde, Lusofonía, Irimia, Cartafol, Murguía
Chat, Foros, Chatrevistas, Postais, Conversas, Open Vieiros
Barcelona, Bos Aires, Euskadi, Venezuela, Irlanda
Día das Letras, Creación, Informativos, Dossiers, XGN07, 1 de abril
RSS | Que é Vieiros? | Que é o RSS? | Creative Commons | Publicidade | Director | O equipo | Contacto